Lejla ta' Mejju ta' fwieħa u għaxqa fuq ġonna għonja b'weraq u ward, b'das-sema, tiegħek ikħal sewdieni b'xita ta' kwiekeb jiddu fuq l-art, kif issaħħarni. Għajn minn tal-hena din il-qalb tiegħi bik tarġa' ssir: tnaqqasli żmieni b'ħolm ta' l-imħabba li magħhom ħisiebi dlonk hieni jtir. Iżda quddiemek, ja lejla, waħdi f'sikta miksura biss mit-tektik ta' demmi f'qalbi, ta' ħsiebi f'moħħi kemm ħiwejjeġ għandi jien x'nistaqsik l 'Imnejn dil-iwieħa 7 dal-kwiekeb'7 jiena għalfejn dan kollu' minn liema jiem 7 sakemm hekk jibqgħu dal-ħwejjeġ kollha 7 x'kien li waqqafhom x'se' jkun it-tmiem 7 Igħaddu minn moħħi l-għorrief kittieba li fuqhom ħilti żagħżugħ għaddejt biex xefaq wieħed nikxef tad-dalma li taħbi kollox… u xejn ma swejt… Iżda quddiemi dal-lejl ta' Mejju, għaliex nistħajjel li għandi ktieb miftuħ għal kollox biex kollox nifhem minngħajr tbatija ta' ħidma u fisieb7 Nifhem u għax nifhem fit-trab ninxeħiet ġismi jitriegħed, qima natik. Ħallieq ta' kollox, tgħarrafni kollox, Sidi Mulejja, l-għerf ġewwa fik.